Ftit qabel tibda is-Sena tal-Fidi: Omm żagħżugħa tmut biex tkun x hieda ta' Fidi, Tama u Mħabba Ruma 16 ta' Ġunju 2012: Mijiet ta' Taljani nġabru llum fil-Knisja ta' Santa Francisa Romana ġewwa Ruma biex jieħdu sehem fil-quddiesa funebri ta' Chiara Corbella, mara żagħżugħa kattolika li mietet biex issalva l-ħajja ta' binha li kien għadu ma twelidx. Wara li Chiara u żewġha Enrico kienu tilfu l-ewwel żewġ uliedhom minħabba kumplikazzjonijiet li żviluppaw fit-twelid tagħhom, huma bdew ikunu mfittxija ħafna għad-diskorsi li kienu jagħmlu favur il-ħajja. Fl-2010, Chiara ħarġet tqila għat-tielet darba u skont l-eżamijiet mediċi, it-tarbija fil-ġuf kienet qed tikber u tiżviluppa b'mod normali. Imma matul it-tqala tagħha, lill-Chiara tfaċċalha kanċer u hija kienet mogħtija il-parir mit-tobba li tibda t-trattament immedjatament. Il-problema kienet li dan it-trattament kien se jaffettwa t-tarbija u għalhekk l-omm iddeċidiet li tipposponi t–trattament sa wara li jitwieled binha. Franċesco twieled fit-30 ta' Mejju 2011, iżda l-marda qerrieda li kellha Chiara kompliet tinfirex tant li fi ftit żmien hija l-ewwel tilfet id-dawl minn għajn minnhom u wara mietet fit-13 ta' Ġunju 2012. Ftit jiem qabel ma mietet kitbet ittra biex binha Franceso jkun jista' jaqrha meta jikber. Fiha qaltlu, "Jien sejra l-ġenna niltaqa' ma' ħutek Marija u David. Inti ibqa' hawn mal-papa'. Jiena se nkun qed nitlob għalik." Waqt il-quddiesa tal-funeral, il-Kardinal Agostino Vallini, Vigarju Ġenerali ta' Ruma, qal li Chiara kienet it-tieni , tabiba kattolika li kienet mietet f'ċirkustanzi simili biex issalva t-tarbija tagħha. Gianna Beretta Molla kienet dikjarata qaddisa mill-Papa Ġwanni Pawlu II fis-16 ta' Mejju 2004.
Mietet biex issalva lil binha.